b'\n_START_ARTICLE_\nBarbara Moleko\n_START_SECTION_\nF\xc3\xb8dsel og opv\xc3\xa6kst (1986\xe2\x80\x932008)\n_START_PARAGRAPH_\nBarbara Moleko er datter af en dansk mor og en sydafrikansk far. Hun er f\xc3\xb8dt p\xc3\xa5 Rigshospitalet i K\xc3\xb8benhavn, og voksede op i Mozambique og Sydafrika i henholdsvis fire og otte \xc3\xa5r. I 1998, da Moleko var 12 \xc3\xa5r, blev for\xc3\xa6ldrene skilt, og sammen med moderen flyttede hun til Danmark og bosatte sig i Vanl\xc3\xb8se.\n_START_SECTION_\nMusikkarriere (2009\xe2\x80\x93nu)\n_START_PARAGRAPH_\nMoleko var med i P3\'s Karrierekanon 2010._NEWLINE_Den 19. marts 2012 udkom hendes f\xc3\xb8rste singlen "G\xc3\xa5 en tur". Den 20. juni 2012 udkom s\xc3\xa5 EP\'n "Enchantments" udviklet i samarbejde med Exampler under bandnavnet XOB. Hun er desuden kendt for at v\xc3\xa6re med p\xc3\xa5 nummeret "Helt min egen" sammen med L.O.C.. Hendes f\xc3\xb8rste solo album Lykken er... udkom den 17. september 2012 og har f\xc3\xa5et b\xc3\xa5de fire og fem stjerner af pressens musikanmeldere._NEWLINE_Barbara Moleko udsendte sit andet album, Bapsz i juni 2015. Albummets f\xc3\xb8rste single "G\xc3\xb8r mig lykkelig" var den tredje mest spillede sang samlet set p\xc3\xa5 P3 og P4 i 2015.'